Stredná priemyselná škola strojnícka, Duklianska 1, Prešov
Duklianska 1
080 04 Prešov 



	Názov vyučovacieho predmetu
	ELEKTRONIKA

	Počet vyučovacích hodín v ročníkoch
	0 + 66+ 33 +60 = 159 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba

	Názov ŠkVP
	Mechatronika

	Študijný odbor
	2387 M mechatronika

	Stupeň vzdelania
	úplne stredné odborné vzdelanie

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom




Charakteristika vyučovacieho predmetu
 
Vyučovací predmet elektronika logicky nadväzuje na učivo predmetu elektrotechnika a vytvára u žiakov štruktúru vedomostí z  elektronických súčiastok a elektronických obvodov.
Žiak má získavať ucelenú, logickú a dynamickú štruktúru vedomostí so schopnosťou ju tvorivo využívať a prakticky aplikovať. Rozvoj schopností a zručností žiakov je potrebné rozvíjať na úrovni získavania vedomostí od fyzikálnych základov, cez vlastnosti  až po použitie v jednoduchých aj zložitejších systémoch. Dôraz je kladený na rozvoj poznávacích schopností žiakov, analýzu, indukciu, dedukciu, hodnotiace a analogické tvorivé myslenie. Na vyučovaní je potrebné zvyšovať podiel samostatnej práce žiakov a ich aktívnu spoluprácu na rozvoji vlastného poznania. Dôraz sa kladie na dôsledné pochopenie fyzikálneho princípu, technickej realizácie a využitia elektronických súčiastok a celkov v mechatronických sústavách.
Cieľom vyučovacieho predmetu je získať ucelené vedomosti a zručnosti v oblasti elektronických systémov, chápať, hodnotiť  princípy elektronických súčiastok vychádzajúc z fyzikálnych poznatkov, pracovať s katalógom elektronických súčiastok, triediť údaje a využívať ich pri riešení elektronických obvodov,  navrhnúť jednoduché elektronické zariadenie, formovať logické myslenie a rozvíjať vedomosti, zručnosti a kľúčové kompetencie využiteľné aj v ďalšom vzdelávaní, a odbornej praxi, spolupracovať so spolužiakmi, resp. učiteľom pri riešení problémovej úlohy,aktívne rozoznať energetickú výhodnosť elektrického zariadenia a tak tvoriť a chrániť životné prostredie. 
Žiaci sa naučia vysvetliť princíp fungovania, použitie a zapojenie polovodičových súčiastok, popísať funkcie elektronických prvkov a ich využitie v praxi. Osvoja si riešenie jednoduchých elektronických obvodov a porozumejú princípu činnosti mikroprocesorov a ich využitiu v rôznych technických zariadeniach. 
Vyučovanie bude prebiehať v učebni pre teoretické vzdelávanie vybavenej potrebnou počítačovou technikou, prezentačnou technikou, simulačným softvérom.
Na dosiahnutie výchovno-vzdelávacích cieľov sa používajú frontálne, skupinové  aj individuálne formy vyučovania. V expozičnej fáze sú využívané demonštračné metódy, problémový výklad a heuristické metódy zamerané na riešenie elektronických obvodov. 

Rámcový rozpis učiva vyučovacieho predmetu

	2. ročník
	66 hodín

	Základné pojmy z elektroniky
	8 hodín

	Elektronický obvod
	

	Zdroje a spotrebiče
	

	Jednobrany a viacbrany
	

	Elektronické súčiastky
	

	Pasívne súčiastky
	16 hodín

	Rezistory
	

	Kondenzátory
	

	Cievky
	

	Transformátory
	

	Označovanie pasívnych súčiastok
	

	Nelineárne polovodičové súčiastky 
	24 hodín

	Vlastná a nevlastná vodivosť
	

	Nelineárne súčiastky bez PN priechodu
	

	PN priechod
	

	Polovodičové diódy
	

	Tranzistory
	

	Diaky
	

	Tyristory
	

	Triaky
	

	Integrované obvody
	

	Optoelektronické súčiastky
	18 hodín

	Zdroje optického žiarenia
	

	Detektory optického žiarenia
	

	Optočleny
	

	Optoelektronické senzory
	

	Zobrazovacie jednotky
	

	3. ročník
	33 hodín

	Napájacie zdroje
	8 hodín

	Lineárne zdroje
	

	Spínané zdroje
	

	Striedavé zdroje
	

	Zosilňovače
	11 hodín

	Základné pojmy a požiadavky
	

	Triedy zosilňovačov
	

	Operačné zosilňovače
	

	Parametre zosilňovačov
	

	Harmonické oscilátory
	8 hodín

	Vznik harmonického oscilátora
	

	Základné typy a zapojenia oscilátorov
	

	Parametre oscilátorov
	

	Impulzné obvody
	6 hodín

	Charakteristické vlastnosti impulzných obvodov 
	

	Základné typy impulzných obvodov
	

	4.ročník
	60 hodín

	Číslicové spracovanie informácií
	10 hodín

	Digitalizácia
	

	Prevodníky A/D a D/A
	

	Číselné sústavy a kódy
	

	Logické číslicové obvody
	17 hodín

	Technológie integrovaných obvodov 
	

	Logické systémy a logické obvody
	

	Kombinačné logické obvody 
	

	Sekvenčné logické obvody
	

	Mikroprocesorová technika
	13 hodín

	Základná charakteristika mikropočítača
	

	Zbernice a rozhrania
	

	Architektúra a organizácia mikroprocesora
	

	Mikroprocesor
	

	Pamäte
	

	Systematizácia učiva
	20 hodín

	Analógové elektronické obvody a ich súčiastky
	

	Číslicové elektronické obvody
	

	Obvody riadené mikrokontrolérom
	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky. Vzdelávací plán schvaľuje predmetová komisia a prerokuje pedagogická rada.
